Pfanelo ya u swikelela mafhungo i wanala nga fhasi ha khethekanyo 32 ya Mulayotewa. Khethekanyo 32 i bula uri muṅwe na muṅwe u na pfanelo ya u swikelela mafhungo maṅwe na maṅwe ane muvhuso wa vha nao; kana ane muthu muṅwe na muṅwe a vha nao ane a o shumiswa kha u tsireledza kana u shumisa pfanelo iṅwe na iṅwe. Vhupo vhune ra dzula khaho vhu fanela u farwa zwavhuḓi. Musi ri tshi amba nga vhupo, ri vha ri khou amba vhathu, maḓaka na zwipuka. Vhathu nga vhuṱali he vha ṋewa nga Muvhumbi ndi vhone vha langaho vhupo. Vha a shuma uri vha kone u bveledza zwiḽiwa. Hu a limiwa, hu a reḓiwa khuni, fhedzi hezwi zwoṱhe a zwo ngo tea u tshinya vhupo. Ṱhoho ya nganeapfufhi i tea u anana na tshiṱori kana mafhungo ane a khou anetshelwa khathihi na u kunga vhavhali uri vha pfe vha tshi funa u ṱoḓou ḓivha uri mafhungo a tshiṱori a ri mini. Ṱhoho ya nganeapfufhi a i tei u lapfesa. I tea uri musi muvhali a tshi tou i vhona, a pfe e na dzangalelo ḽa u ṱoḓou ḓivha zwi re ngomu ha nganeapfufhi iyo.